KOMISIJOS REGLAMENTAS (EB) Nr. 1543/2007
2007 m. gruodžio 20 d.
iš dalies keičiantis Reglamentą (EB) Nr. 581/2004, skelbiantį nuolatinį eksporto grąžinamųjų išmokų už tam tikras sviesto rūšis konkursą, ir Reglamentą (EB) Nr. 582/2004, skelbiantį nuolatinį eksporto grąžinamųjų išmokų už nugriebto pieno miltelius konkursą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 3 dalies b punktą ir 14 dalį,
kadangi:
(1)
Komisijos reglamento (EB) Nr. 581/2004 (2) 1 straipsnio 1 dalyje ir Komisijos reglamento (EB) Nr. 582/2004 (3) 1 straipsnio 1 dalyje skelbiamas nuolatinis konkursas siekiant nustatyti eksporto grąžinamąsias išmokas už tam tikrų pieno produktų eksportą į paskirties šalis, išskyrus tam tikras trečiąsias šalis ir teritorijas.
(2)
Siekiant išvengti neteisingo šių paskirties vietų statuso nustatymo, trečiąsias šalis reikėtų atskirti nuo Bendrijos muitų teritorijai nepriklausančių ES valstybių narių.
(3)
Komisijos reglamento (EB) Nr. 581/2004 2 straipsnio 2 dalyje ir Komisijos reglamento (EB) Nr. 582/2004 2 straipsnio 2 dalyje nustatytas laikotarpis, per kurį turi būti pateiktos paraiškos gauti eksporto grąžinamųjų išmokų už sviestą ir nugriebtus pieno miltelius sertifikatus. Atsižvelgiant į situaciją pieno ir pieno produktų rinkoje, 2007 m. rugsėjo 27 d. Komisijos reglamente (EB) Nr. 1119/2007, nukrypstančiame nuo Reglamento (EB) Nr. 581/2004, skelbiančio nuolatinį eksporto grąžinamųjų išmokų už tam tikras sviesto rūšis konkursą, ir nuo Reglamento (EB) Nr. 582/2004, skelbiančio nuolatinį eksporto grąžinamųjų išmokų už nugriebto pieno miltelius konkursą (4), 2007 m. paskutinį ketvirtį numatytas tik vienas paraiškų pateikimo laikotarpis per mėnesį.
(4)
Tikėtina, kad situacija rinkoje nesikeis, todėl, siekiant išvengti nereikalingų administracinių procedūrų bei mokesčių, reikėtų, kad nuo 2008 m. sausio mėn. būtų laikomasi būtent tokio paraiškų pateikimo laikotarpio dažnumo.
(5)
Todėl reikia iš dalies atitinkamai pakeisti reglamentus (EB) Nr. 581/2004 ir (EB) Nr. 582/2004.
(6)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 581/2004 iš dalies keičiamas taip:
1)
1 straipsnio 1 dalies antra pastraipa pakeičiama taip:
„Pirmoje pastraipoje nurodyti produktai yra skirti eksportuoti į visas paskirties vietas, išskyrus šias šalis ir teritorijas:
a)
trečiąsias šalis: Andorą, Šventąjį Sostą (Vatikano Miesto Valstybę), Lichtenšteiną ir Jungtines Amerikos Valstijas;
b)
Bendrijos muitų teritorijai nepriklausančias ES valstybių narių teritorijas: Gibraltarą, Seutą, Melilją, Livinjo ir Campione d’Italia administracinius vienetus, Helgolandą, Grenlandiją, Farerų salas ir Kipro Respublikos teritorijos dalis, kurių Kipro Respublikos Vyriausybė faktiškai nekontroliuoja.“
2)
2 straipsnio 2 dalis pakeičiama taip:
„2. Kiekvienas paraiškų pateikimo laikotarpis prasideda atitinkamo mėnesio antro antradienio 13.00 val. (Briuselio laiku), išskyrus šiuos atvejus:
a)
rugpjūčio mėn. jis prasideda trečio antradienio 13.00 val. (Briuselio laiku);
b)
gruodžio mėn. jis prasideda pirmo antradienio 13.00 val. (Briuselio laiku).
Jei antradienis yra valstybinė šventė, paraiškų pateikimo laikotarpis prasideda kitos darbo dienos 13.00 val. (Briuselio laiku).
Kiekvienas paraiškų pateikimo laikotarpis baigiasi atitinkamo mėnesio trečio antradienio 13.00 val. (Briuselio laiku), išskyrus šiuos atvejus:
a)
rugpjūčio mėn. jis baigiasi ketvirto antradienio 13.00 val. (Briuselio laiku);
b)
gruodžio mėn. jis baigiasi antro antradienio 13.00 val. (Briuselio laiku).
Jeigu antradienis yra valstybinė šventė, paraiškų pateikimo laikotarpis baigiasi praėjusios darbo dienos 13.00 val. (Briuselio laiku).“
2 straipsnis
Reglamentas (EB) Nr. 582/2004 iš dalies keičiamas taip:
1)
1 straipsnio 1 dalis pakeičiama taip:
„1. Skelbiamas nuolatinis konkursas, siekiant nustatyti eksporto grąžinamąsias išmokas Komisijos reglamento (EEB) Nr. 3846/87 (5) I priedo 9 skirsnyje nurodytiems nugriebto pieno milteliams, supakuotiems į maišus, kurių neto svoris yra ne mažiau kaip 25 kg, ir kurių sudėtyje ne daugiau kaip 0,5 % masės sudaro nepieninės medžiagos, klasifikuojamos produkto kodu ex ex 0402 10 19 9000, ir skirtiems eksportuoti į visas paskirties vietas, išskyrus toliau nurodytas šalis ir teritorijas:
a)
trečiąsias šalis: Andorą, Šventąjį Sostą (Vatikano Miesto Valstybę), Lichtenšteiną ir Jungtines Amerikos Valstijas;
b)
Bendrijos muitų teritorijai nepriklausančias ES valstybių narių teritorijas: Gibraltarą, Seutą, Melilją, Livinjo ir Campione d’Italia administracinius vienetus, Helgolandą, Grenlandiją, Farerų salas ir Kipro Respublikos teritorijos dalis, kurių Kipro Respublikos Vyriausybė faktiškai nekontroliuoja.
2)
2 straipsnio 2 dalis pakeičiama taip:
„2. Kiekvienas paraiškų pateikimo laikotarpis prasideda atitinkamo mėnesio antro antradienio 13.00 val. (Briuselio laiku), išskyrus šiuos atvejus:
a)
rugpjūčio mėn. jis prasideda trečio antradienio 13.00 val. (Briuselio laiku);
b)
gruodžio mėn. jis prasideda pirmo antradienio 13.00 val. (Briuselio laiku).
Jei antradienis yra valstybinė šventė, paraiškų pateikimo laikotarpis prasideda kitos darbo dienos 13.00 val. (Briuselio laiku).
Kiekvienas paraiškų pateikimo laikotarpis baigiasi atitinkamo mėnesio trečio antradienio 13.00 val. (Briuselio laiku), išskyrus šiuos atvejus:
a)
rugpjūčio mėn. jis baigiasi ketvirto antradienio 13.00 val. (Briuselio laiku);
b)
gruodžio mėn. jis baigiasi antro antradienio 13.00 val. (Briuselio laiku).
Jeigu antradienis yra valstybinė šventė, paraiškų pateikimo laikotarpis baigiasi praėjusios darbo dienos 13.00 val. (Briuselio laiku).“
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 20 d.